Աննա Սողոմոնյան

**Աննա Սողոմոնյան** (հայտնի է նաև որպես **Աննա Անուկ Սողոմոնյան** կամ **Անուկ**) ժամանակակից հայ գեղանկարիչ, արվեստի համադրող,  «Արվեստի դեսպանատուն» ցուցասրահի համահիմնադիր։

Սողոմոնյանը մի քանի տասնյակ ցուցահանդեսներ է ունեցել ինչպես Հայաստանում, այնպես էլ արտերկրում։ Նրա աշխատանքները ներկայացված են բազմաթիվ երկրների մասնավոր և մի շարք հանրային հավաքածուներում։

## Կենսագրություն
Աննա Սողոմոնյանը ծնվել է 1980 թվականին Երևանում։ Նրա մանկությունն անցել է դիլիջանյան բնության գրկում, ինչը մեծապես ազդել է նրա գեղագիտական զգայունության և գունային ընկալումների վրա։

* 2002 թվականին ավարտել է Վ․ Բրյուսովի անվան պետական համալսարանը՝ հոգեբանություն մասնագիտությամբ։
* 2004 թվականից սկսել է զբաղվել գեղանկարչությամբ և տեքստիլ արվեստով որպես հիմնական մասնագիտական գործունեություն։
* 2012 թվականին ավարտել է Հայաստանի գեղարվեստի պետական ակադեմիան՝ գեղարվեստի մագիստրոսի աստիճանով։
* 2014 թվականից սկսած ակտիվորեն ցուցադրվում է ինչպես Հայաստանում, այնպես էլ բազմաթիվ այլ երկրներում։
* 2021 թվականին արժանացել «Ճանաչման հավաստագրերի» Կալիֆոռնիայի Նահանգային Ժողովի և Կալիֆոռնիայի նահանգային սենատի կողմից՝ Կալիֆորնիայի մշակութային կյանքում ունեցած նշանակալի ներդրման և հարուստ հայկական ժառանգությունը կալիֆոռնիացիների հետ կիսելու համար։
* 2022 թվականին Դավիթ Մելիքսեթյանի հետ հիմնադրել է «Արվեստի դեսպանատուն» ցուցասրահը՝ դարձնելով այն հայ ժամանակակից արվեստի խթանման կարևոր կենտրոն։
* 2022 թվականից սկսած ներդրում է ունեցել Հայաստանի մշակութային կյանքում նաև իր համադրողական գործունեությամբ՝ կազմակերպելով բազմաթիվ անհատական և խմբային ցուցահանդեսներ։  
* 2023 թվականից Հայաստանի նկարիչների միության անդամ է։

## Ոճ, տեխնիկա և թեմաներ
Աննա Սողոմոնյանի արվեստը հոգեբանական և մշակութային խորը շերտերի ուսումնասիրության արդյունք է։ Նրա աշխատանքները բանաստեղծական երկխոսություններ են մարդու ներքին և արտաքին աշխարհների, անձնական հիշողության և հավաքական ժառանգության միջև։ Նրա ստեղծագործությունը զարգանում է երկու հիմնական թեմատիկ առանցքներով՝ ինքնության հոգեբանական քննություն և մշակութային ժառանգության վերաիմաստավորում։

Նրա ոճը բնութագրվում է  զգացմունքային հզոր լիցք ունեցող գունային դաշտերի համադրություններով։ Նրա հարուստ գունապնակն արտացոլում է Հայաստանի վառ ու բազմազան գույները։ Նա հաճախ աշխատում է թեմատիկ շարքերով, որոնցից յուրաքանչյուրում ուսումնասիրում է որոշակի գաղափար կամ զգացմունքային վիճակ։ Նրա աշխատանքներում առկա են մոդեռն էքսպրեսիոնիզմի, սյուրռեալիզմի և պրիմիտիվիզմի տարրեր, որոնք միահյուսվում են հայկական ֆովիզմի ավանդույթների հետ՝ ստեղծելով ինքնատիպ և ճանաչելի գեղարվեստական լեզու։

Սողոմոնյանն աշխատում է շարքերով, յուրաքանչյուր շարքին հատկացնելով մոտ երկու-երեք տարի։ Որպես նյութ օգտագործում է յուղաներկ կամ ակրիլ՝ ըստ դրված գեղարվեստական խնդրի։ Նրա ստեղծագործական գործընթացը, ինչպես ինքն է նկարագրում, խորապես կապված է ենթագիտակցության հետ. նա նախ ստեղծում է խառը հետքեր, տարբեր գույներով ֆակտուրաներ ու հետո դրանց մեջ տեսնում է ապագա նկարը՝ շրջանցելով իր գիտակցությունը։ Այս մեթոդը, որը հիշեցնում է սյուրռեալիստական ավտոմատիզմի և աբստրակտ էքսպրեսիոնիզմի տեխնիկաները, Սողոմոնյանի մոտ դառնում է գիտակցված պրակտիկա, որը թույլ է տալիս, որ կերպարներն ու սյուժեները ծնվեն ոչ թե գիտակցական որոշումից, այլ ներքին, ինտուիտիվ մղումներից։ Արդյունքում, նրա արվեստը դառնում է ոչ թե մեկնաբանություն, այլ զգայական փորձառություն։

## Հիմնական շարքեր
### Ալտեր էգո
Սողոմոնյանի ստեղծագործության առանցքային ուղղություններից է մարդու ներաշխարհի ուսումնասիրությունը, որն իր ամենավառ դրսևորումն է գտել «Alter Ego» նկարաշարում։ Այս շարքը «ինքնության խորքային բացահայտում» է, որտեղ կտավը դառնում է «հոգեբանական բնապատկեր»։ Նկարչուհին ուսումնասիրում է ինքնության բազմաշերտությունը՝ մարմին տալով այն ձայներին, որոնք հաճախ թաքնված են մնում մեր ներսում։

Այս շարքի վրա նկատելի է հոգեվերլուծաբան Կարլ Յունգի գաղափարների՝ մասնավորապես «ստվերի», «անիմայի» և «անիմուսի» ազդեցությունը։ Սողոմոնյանի կերպարները դասական դիմանկարներ չեն, այլ՝ «հայելիներ»։ Դրանք խոսում են ոչ միայն հեղինակի, այլև յուրաքանչյուր դիտողի մասին՝ արտացոլելով համամարդկային հույզեր, ներքին պայքար, վախեր և երազանքներ։ «Ալտեր էգոի» միջոցով նկարչուհին վարպետորեն վերածում է անձնական ապրումը համատեղ խորհրդածության՝ դարձնելով անձնականը համընդհանուր և համամարդկային։

«Alter Ego» նկարաշարը ցուցադրվել է 2025 թվականին Աջարիայի արվեստի թանգարանում (Բաթումի, Վրաստան) և «Արվեստի դեսպանատուն» ցուցասրահում (Երևան, Հայաստան)։

### Մենք ենք, մեր սարերը
Եթե «Ալտեր էգոն» ուղղված է դեպի մարդու ներաշխարհը, ապա «Մենք ենք, մեր սարերը» նկարաշարը խորապես արմատավորված է հայկական հավաքական ինքնության և մշակութային ժառանգության մեջ։ Այս շարքը հայկական գեղանկարչության դպրոցի էսթետիկական սկզբունքների յուրօրինակ մեկնաբանություն է։

Այս շարքում սողոմոնյանն օգտագործում է վառ գույներ, պարզեցված ձևեր և համարձակ կոմպոզիցիոն լուծումներ՝ ստեղծելով պատումներ, որոնք հայի մեջ արթնացնում են պատկանելիության խոր զգացում։ Նրա գունապնակի հարստությունը և հայրենիքի գույների նկատմամբ խորը կապվածությունը սնվում են Դիլիջանի բնաշխարհում անցկացրած մանկության վառ հիշողություններից։

Այս շարքի ստեղծման պատմական համատեքստն առանցքային է։ Նկարչուհին սկսել է աշխատել դրա վրա Արցախից հայերի զանգվածային տեղահանման օրերին՝ որպես հակադրում տիրող տխուր իրականությանը։ Սա «ցավը տեսլականի վերածելու» և «անտանելի իրականությունը փոխելու» գեղարվեստական փորձ է։ Իր վրձնի միջոցով նա ձգտում է ստեղծել «ավելի խաղաղ ու երջանիկ հայկական աշխարհի» պատկերը։ Այս աշխատանքները ոչ միայն պահպանում են հիշողությունը, այլև դառնում են տոկունության և հույսի աղբյուր՝ վկայելով արվեստի ամոքիչ և ապագայակերտ կարողության մասին։

«Մենք ենք, մեր սարերը» նկարաշարը ցուցադրվել է Երևանում, Ստամբուլում և Դուբայում։

### Ժամանակակից նատյուրմորտ
«Ժամանակակից նատյուրմորտ» նկարաշարում Սողոմոնյանը վերաիմաստավորում է նատյուրմորտի կանոնիկ ժանրը՝ այն դիտարկելով արդի էսթետիկայի պրիզմայով։

Այս շարքով հեղինակն սկսում է դասականի և ժամանակակցի համադրության իր փորձարկումները, որոնք հետագայում շարունակվում են նրա «Մենք ենք, մեր սարերը» նկարաշարում։ Այս փորձարկումների միջոցով նկարչուհին ձգտում է նոր, թարմ հնչողություն հաղորդել կերպարվեստի ամենաարխայիկ ժանրերից մեկին։

«Ժամանակակից նատյուրմորտ» նկարաշարը ցուցադրվել է Երևանում՝ «Արվեստի դեսպանատուն» ցուցասրահում, և Զվարթնոց միջազգային օդանավակայանում։

### Աննայի հեքիաթները
«Աննայի հեքիաթները» նկարաշարը երևակայական ու խենթ աշխարհ է։ Արվեստաբան Նարինե Էյրամջյանցն այս շարքի գեղագիտությունը բնորոշում է որպես «Երևանյան հեքիաթային ոճ», որտեղ իրականությունը վերափոխվում է մոգական պատումների, իսկ վառ և հնչեղ գունապնակը բացառում է ագրեսիան՝ փոխանցելով միայն լույս և բարություն։

Ցուցահանդեսի համադրող Սեդա Սեվադայի դիտարկմամբ՝ թեև աշխատանքները կրում են հեքիաթային բնույթ, դրանք պարունակում են Հայաստանի և ազգային մշակութային իրական շերտերի նշույլներ: Սևադան այս շարքը բնութագրում է որպես «նուրբ ուժ, որը փոխակերպում է աշխարհը»։

«Աննայի հեքիաթները» նկարաշարը ներկայացվել է 2021 թվականին Լոս Անջելեսում և Երևանում։ Այս ցուցադրության համար Աննա Սողոմոնյանն արժանացել է հատուկ գնահատագրերի Կալիֆոռնիայի Նահանգային Ժողովի և Կալիֆոռնիայի նահանգային սենատի կողմից՝ արվեստում ունեցած ավանդի և հարուստ հայկական ժառանգությունը կալիֆոռնիացիների հետ կիսելու համար։

### Թափանցիկ և Կարմիր բիծ
Սովորաբար աչքի ընկնելով վառ և հարուստ գունապնակով՝ այս երկու շարքերում Սողոմոնյանը կատարում է կտրուկ էսթետիկական շրջադարձ դեպի մոնոխրոմ գեղանկարչություն։ «Թափանցիկ» շարքը կատարված է բացառապես սև և սպիտակ գույներով, իսկ «Կարմիր բիծ»-ը՝ սև-սպիտակ հիմքի վրա կարմիրի դրամատիկ շեշտադրումներով։

Այս աշխատանքները հեղինակի համար փորձարարական դաշտ են՝ ստուգելու իր արվեստի ազդեցությունը գունային խիստ սահմանափակության պայմաններում։ Նպատակն էր բացահայտել, թե «որքան խորը գեղարվեստական կարող է լինել այն լեզուն», որն ավանդաբար ընկալվում է որպես գրաֆիկական։ Գույնի բացակայությունն այստեղ փոխհատուցվում է գծի, ձևի և կոնտրաստի զգացմունքային լարվածությամբ։

Այս երկու շարքերի ցուցադրությամբ է նշանավորվել «Արվեստի դեսպանատուն» ցուցասրահի պաշտոնական բացումը։ Ցուցահանդեսում ներկայացված աշխատանքներն ամբողջությամբ ձեռք են բերվել «Ֆրիվեյ Ֆայնանս» ընկերության կողմից՝ վերջինիս կորպորատիվ հավաքածուի համար։

### Անտիկիլկի
«Անտիկիլկի» շարքը Սողոմոնյանի արվեստում առանձնանում է իր սուր հումորով և ֆեմինիստական ընդգծված ենթատեքստով։ Այս փոքր, բայց սիրված շարքում նկարչուհին այլաբանորեն մեկնաբանում է հայկական իրականության մեջ նկատվող խնդիրը՝ ամուսնությունից հետո կնոջ կերպարանափոխությունը «պահածոյի»։

Օգտագործելով պահածոյացման մետաֆորը՝ հեղինակը սատիրայի լեզվով խոսում է ընտանեկան կյանքում կնոջ անհատականության «կոնսերվացման», սոցիալական կաղապարների և կենցաղային լճացման վտանգի մասին։

«Անտիկիլկի» շարքը առանձին ցուցադրություն չի ունեցել։

## Ցուցահանդեսներ
### Անհատական ցուցահանդեսներ
# 2025 – «Ալտեր էգո», Աջարայի արվեստի պետական թանգարան, Բաթումի, Վրաստան
# 2025 – «Ալտեր էգո», «Արվեստի դեսպանատուն» ցուցասրահ, Երևան, Հայաստան
# 2024 – «Մենք ենք, մեր սարերը», «Արվեստի դեսպանատուն» ցուցասրահ, Երևան, Հայաստան
# 2024 – «Անուկ. Հայկական նեո-ֆովիզմ», Արհվեստանոց արվեստի գոտի, Երևան, Հայաստան
# 2024 – «Մենք ենք, մեր սարերը», անհատական ցուցահանդես Artcontact Istanbul 2024-ի շրջանակներում, Ստամբուլ, Թուրքիա
# 2024 – «Մենք ենք, մեր սարերը», անհատական ցուցահանդես World Art Dubai 2024-ի շրջանակներում, Դուբայ, ԱՄԷ
# 2023 – «Ժամանակակից նատյուրմորտ», Արվեստի դեսպանատուն ցուցասրահ, Երևան, Հայաստան
# 2022 – «Թափանցիկ», «Արվեստի դեսպանատուն» ցուցասրահ, Երևան, Հայաստան
# 2021 – «Աննայի հեքիաթները», «Անզոհ» ցուցասրահ, Լոս Անջելես, ԱՄՆ
# 2019 – «Աննա Սողոմոնյան․ անհատական ցուցահանդես», Սուրբ Անդրեաս եկեղեցի, Կուպերտինո, ԱՄՆ
# 2019 – «Աննա Սողոմոնյան․ անհատական ցուցահանդես», Սուրբ Լուսավորիչ Առաքելական տաճար, Նյու Յորք, ԱՄՆ
# 2019 – «Ժամանակակից նատյուրմորտ», Զվարթնոց միջազգային օդանավակայան, Երևան, Հայաստան
# 2018 – «Աննա Սողոմոնյան․ անհատական ցուցահանդես», «Ակումբ» (The Club), Երևան, Հայաստան
# 2018 – «Աննա Սողոմոնյան․ անհատական ցուցահանդես», Հայ-ռուսական (Սլավոնական) համալսարան, Երևան, Հայաստան
# 2016 – «Աննա Սողոմոնյան․ անհատական ցուցահանդես», Հայ-ռուսական (Սլավոնական) համալսարան, Երևան, Հայաստան
# 2016 – «Աննա Սողոմոնյան․ անհատական ցուցահանդես», Art Bridge, Երևան, Հայաստան

### Խմբային ցուցահանդեսներ
# 2022-2025 – «Արվեստի դեսպաններ» ամենամյա խմբային ցուցահանդես, «Արվեստի դեսպանատուն» ցուցասրահ, Երևան, Հայաստան
# 2024-2025 – Հայկական արվեստի և գինու փառատոն, Հայ-չինական գործընկերության կենտրոն, Շանհայ, Չինաստան
# 2024-2025 – Արվեստի ամանորյա տոնավաճառ, Հայաստանի նկարիչների միություն, Երևան, Հայաստան
# 2025 – «Koghb 2025» միջազգային պլեներ - սիմպոզիումի ամփոփիչ ցուցահանդես, «Արվեստի դեսպանատուն» ցուցասրահ, Երևան, Հայաստան
# 2025 – «Հայացք ֆրանս-հայկական բարեկամությանը», Սահակ-Մեսրոպ մշակութային կենտրոն, Մարսել, Ֆրանսիա
# 2025 – «Ինտուիտիվ Բուլղարիա 2025» միջազգային բիենալե, Բելոգրադչիկ, Բուլղարիա
# 2025 – «Վերադարձի կետը», «Լիվեր ցուցասրահ», Երևան, Հայաստան
# 2025 – «Art Extravaganza» միջազգային խմբային ցուցահանդես, «Արվեստի դեսպանատուն» ցուցասրահ, Երևան, Հայաստան
# 2024 – «Եթե հավատաս», «Արտ կվարտալ» ցուցասրահ, Երևան, Հայաստան
# 2024 – «Քաղաքային պատկերներն այսօր», «Արվեստի դեսպանատուն» ցուցասրահ, Երևան, Հայաստան
# 2024 – «Գարնանային սալոն», Հայաստանի նկարիչների միություն, Երևան, Հայաստան
# 2023 – Ռոման Ռիվերայի արվեստի միջազգային բիենալե, Լադիսպոլի, Հռոմ, Իտալիա
# 2023 – Հանրապետական վարկանիշային ցուցահանդես, Հայաստանի նկարիչների միություն, Երևան, Հայաստան
# 2023 – «Նկարազարդ հասարակած Հայաստան», Գեղագիտության ազգային կենտրոն, Երևան, Հայաստան
# 2022 – «Գիտելիք՝ Ճանաչելով Հայաստանը», Ռուսաստանի պետական գրադարան, Մոսկվա, Ռուսաստան
# 2022 – «Հայկական արվեստի դեսպաններ», Էքսպոցենտր, Մոսկվա, Ռուսաստան
# 2022 – Հանրապետական վարկանիշային ցուցահանդես, Հայաստանի նկարիչների միություն, Երևան, Հայաստան
# 2021 – «Վերադարձ դեպի ապագա», «Սթիլ» գրաֆիկայի թանգարան, Գյումրի, Հայաստան
# 2020 – Խմբային ցուցահանդես, «Art&shock» ցուցասրահ, Պաֆոս, Կիպրոս
# 2020 – «Ponaekhali» միջազգային ցուցահանդես, Էքսպոֆորում, Սանկտ Պետերբուրգ, Ռուսաստան
# 2019 – Հայ նկարիչների խմբային ցուցահանդես, Համազգային «Լյուսի Թութունջյան» պատկերասրահ, Բեյրութ, Լիբանան
# 2019 – Խմբային ցուցահանդես, «SarGallery» ցուցասրահ, Երևան, Հայաստան
# 2019 – Հայ նկարիչների խմբային ցուցահանդես, Gallery NDK, Սոֆիա, Բուլղարիա
# 2019 – Հայ նկարիչների խմբային ցուցահանդես, Վարնայի երկրագիտական թանգարան, Վարնա, Բուլղարիա
# 2019 – Հայ նկարիչների խմբային ցուցահանդես, Castell Dell՝Ovo, Նեապոլ, Իտալիա
# 2019 – Հայ նկարիչների խմբային ցուցահանդես, Salons de Maison Blanche, Մարսել, Ֆրանսիա
# 2019 – Խմբային ցուցահանդես, Վերնատուն ցուցասրահ, Իջևան, Հայաստան
# 2019 – Խմբային ցուցահանդես, Դիլիջանի երկրագիտական թանգարան-պատկերասրահ, Դիլիջան, Հայաստան
# 2019 – «Բարեգթության մոլորակ» արվեստի փառատոն (Մրցանակակիր), ՌԴ-ում ՀՀ դեսպանատան մշակութային կենտրոն, Մոսկվա, Ռուսաստան
# 2018 – Հայ նկարիչների խմբային ցուցահանդես, Նկարիչների կենտրոնական տուն, Մոսկվա, Ռուսաստան
# 2018 – Հայ նկարիչների խմբային ցուցահանդես, Սրբոց Թարգմանչաց Հայ Առաքելական տաճար, Մարսել, Ֆրանսիա
# 2018 – Միջազգային մրցութային ցուցահանդես, Թեքեյան մշակութային կենտրոն, Երևան, Հայաստան
# 2017 – Խմբային ցուցահանդես, Ստեփանակերտի թանգարան, Ստեփանակերտ, Արցախ
# 2017 – Խմբային ցուցահանդես, Quatru Sant՝Elena, Վենետիկ, Իտալիա
# 2017 – Խմբային ցուցահանդես, Երևանի պատմության թանգարան, Երևան, Հայաստան
# 2016 – Խմբային ցուցահանդես, Միխայիլ Սավիցկու թանգարան, Մինսկ, Բելառուս
# 2016 – Խմբային ցուցահանդես, «Վերնատուն» ռուս-հայկական մշակութային կենտրոն, Սանկտ Պետերբուրգ, Ռուսաստան
# 2016 – Խմբային ցուցահանդես, Լորետ դե Մարի քաղաքային մշակութային կենտրոն, Լորետ դե Մար, Իսպանիա
# 2016 – Հանրապետական վարկանիշային ցուցահանդես, Հայաստանի նկարիչների միություն, Երևան, Հայաստան
# 2015 – Հանրապետական վարկանիշային ցուցահանդես, Հայաստանի նկարիչների միություն, Երևան, Հայաստան
# 2014 – Խմբային ցուցահանդես, Թուրքմենստանի ազգային թանգարան, Աշխաբադ, Թուրքմենստան
# 2014 – Խմբային ցուցահանդես, «Մերիդիան կենտրոն» ցուցասրահ, Երևան, Հայաստան
# 2014 – Հանրապետական վարկանիշային ցուցահանդես, Հայաստանի նկարիչների միություն, Երևան, Հայաստան

## Հրապարակումներ
* Աննա Անուկ Սողոմոնյան․ «Ալտեր էգո» (Կատալոգ), «Արվեստի դեսպանատուն», Երևան, 2025
* Վիզուալ արխետիպեր և ներքին երկխոսություններ «Alter Ego»-ում, Indacy Media, 2025
* Ինքնության բացահայտումը Աննա Սողոմոնյանի «Ալտեր էգո» ցուցահանդեսում, Հայաստանի Հանրային Հեռուստաընկերություն, 2025
* Հարցազրույց Աննա (Անուկ) Սողոմոնյանի հետ, Radio Arménie, 2025
* «Ալտեր էգո». ցուցահանդես Աջարիայի արվեստի թանգարանում, Աջարիայի Հանրային Հեռուստատեսություն (Ajara TV), 2025
* Անուկի «Ալտեր էգոն» (Կարճամետրաժ անիմացիա), «Արվեստի դեսպանատուն», 2025
* Կողբի պլեներ-սիմպոզիումի հաշվետու ցուցահանդեսը՝ Երևանում, Հայաստանի Հանրային Հեռուստաընկերություն, 2025

* Նկարչական սիմպոզիում 2025․ հանդիպում բնության, արվեստի ու կողբեցիների հետ, Տավուշ Հեռուստաընկերություն, 2025
* Աննա Աննուկ Սողոմոնյան. 2024-ի տարեվերջյան անդրադարձ, The Artocalypse, 2024
* Սուրբծննդյան տոնավաճառ՝ Հայաստանի նկարիչների միությունում, Կենտրոն ՀԸ
* Աննա Անուկ Սողոմոնյան․ «Մենք ենք, մեր սարերը» (Կատալոգ), «Արվեստի դեսպանատուն», Երևան, 2024
* Աննա Սողոմոնյանի «Մենք ենք, մեր սարերը» շարքը, Հայաստանի Հանրային հեռուստաընկերություն, 2024
* «Գունավոր սարեր»՝ ավելի երջանիկ միջավայր ստեղծելու համար, Հայաստանի հանրային ռադիո, 2024
* Մենք ենք, մեր սարերը. Աննա Անուկ Սողոմոնյանի անհատական ցուցահանդեսը «Արվեստի դեսպանատուն» ցուցասրահում, Ռադիո Վան, 2024
* Քաղաքային պատկերներն այսօր. ժամանակակից հայ նկարիչների ցուցահանդեսը «Արվեստի դեսպանատանը», ՄԻՐ 24 (MIR 24 TV), 2024
* Արվեստի դեսպաններ (Կատալոգ), «Արվեստի դեսպանատուն», 2024
* Artcontact Istanbul միջազգային արվեստի տոնավաճառում «Արվեստի դեսպանատան» ցուցադրության մասին Լույս ՀԸ (Luys TV), 2024
* Պատրիարք Հոր այցը հայ նկարիչների ցուցահանդես, Պոլսո Հայոց Պատրիարքություն, 2024
* Իսթանպուլի մէջ բացումը կատարուեցաւ ժամանակակից արուեստի միջազգային 4րդ տօնավաճառին, «Նոր Մարմարա» (Nor Marmara), 2024
* Հայաստանից նկարիչների խումբ կժամանի Ստամբուլ, «Նոր Մարմարա», 2024
* «Արվեստի դեսպանները» միջազգային արվեստի շուկայում. «Վերնատուն», Հայաստանի հանրային ռադիո, 2024
* Ցուցահանդես «Արվեստի դեսպանատանը»: Արվեստի մասին առանց խմբագրման. Թողարկում 16, Art Արվեստանոց, 2024
* «Արվեստի դեսպանատուն»: Արվեստի մասին առանց խմբագրման. Թողարկում 14, Art Արվեստանոց, 2024
* Ռոման Ռիվիերայի արվեստի միջազգային բիենալե (Կատալոգ), Ռոման Ռիվիերայի արվեստի բիենալե, Լադիսպոլի, 2023
*5 րոպե արվեստ. Աննա Սողոմոնյան, Հանրային հեռուստաընկերություն, 2023
*Իմ ամբողջ կյանքը լի է ներշնչանք և ոգեշնչում է, ՀՊՄՀ (Մանկավարժական համալսարան) պաշտոնական ամսագիր, 2023
*Հարցազրույց Աննա Անուկ Սողոմոնյանի հետ, «Մշակութային փազլ», 2023
*«Արվեստի դեսպանատուն»․ այստեղ միավորվում են արվեստագետները․ «Վերնատուն», Հայաստանի հանրային ռադիո, 2023
*Արվեստագետները՝ մեկ հարկի տակ, Հայաստանի հանրային հեռուստաընկերություն, 2023
*Մատչելի արվեստի տոնավաճառ Երևանում, Հայաստանի հանրային հեռուստաընկերություն, 2023
*Ջրաներկի թեթեւ շունչը. ցուցահանդես՝ Երեւանի «Արվեստի դեսպանատուն» պատկերասրահում, NEWS.am, 2022
*Թափանցիկ. Աննա Աննուկ Սողոմոնյան, «Գրողուցավ», 2022
*Ռուսաստանի պետական գրադարանում բացեցվեց «Գիտելիք. ճանաչել Հայաստանը» ցուցահանդեսը՝ նվիրված Հայաստանի գիտամշակութային ժառանգությանը, Ռուսաստանի պետական գրադարան, 2022
*Արվեստ, որն «ինչ-որ մարդկային ու ազնիվ բան» է արթնացնում  (շապիկին՝ Աննուկի «Կենաց ծառը» կտավը), Unity Magazine, 2022
*«իգործ» նախաձեռնության շնորհիվ ավելի քան 5 միլիոն դրամ է փոխանցվել ասթմա ունեցող երեխաների բուժման համար, Արմենպրես, 2022
*«Վերադարձ դեպի ապագա». Գյումրիի «Սթիլ» թանգարանում նոր ցուցադրություն է բացվել, Արմենպրես, 2021
*Armenian Artists Project (օրացույց), Երևան, 2021
*Արվեստը նուրբ ուժ է, որը փոխակերպում է աշխարհը, Սեդա Սեվադա, արվեստաբան/կուրատոր, 2021
*Արվեստն ու կորոնավիրուսը։ Դեպրեսիվ ժամանակների լավատեսական պատմություններ. Կարանտինի պայմաններում ապրելու բանաձև՝ նկարիչ Աննա Սողոմոնյանից, Jam News, 2020
*Ինձ դուր է գալիս սեփական վանդակից դուրս, շատ վերև թռչելու հնարավորության մասին մտածելը. Աննա Սողոմոնյան, Ankakh.com, 2020
*Աննա Սողոմոնյանի «ԱնտիԿիլկի» յուրօրինակ շարքն ու խատուտիկները, Bravo.am, 2019
*Երևանյան հեքիաթային ոճը, Նարինե Էյրամջյանց, 2019
*Թավշյա հեղափոխությունը արվեստում. Աննա Սողոմոնյանի կտավները, Մոսկվայի հայկական թանգարան, 2018

## Աղբյուրներ
*Աննա Անուկ Սողոմոնյանի պաշտոնական կայքը
*Աննա Անուկ Սողոմոնյանի էջը «Արվեստի դեսպանատան» կայքում

## Ծանոթագրություններ

Կատեգորիա:Երևանի գեղարվեստի պետական ակադեմիայի շրջանավարտներ
Կատեգորիա:Համադրողներ
Կատեգորիա:Հայ համադրողներ
Կատեգորիա:Հայ նկարիչներ
Կատեգորիա:Հայ նկարչուհիներ
Կատեգորիա:Հայաստանի նկարիչների միության անդամներ